* PRIJEDLOG -

Sukladno članku 36. Zakona o poljoprivredi (NN 118/18, 42/20, 127/20, 52/21), članka 3. stavak 2. i stavak 3. Pravilnika o državnim potporama sektoru poljoprivrede i ruralnom razvoju (NN 7/21) te članka 37. Statuta Grada Novske (Službeni vjesnik broj 8/21) Gradsko vijeće Grada Novske na 17. sjednici održanoj dana 21. ožujka 2023. godine, donijelo je

**V**. **IZMJENE I DOPUNE**

**PROGRAMA POTPORA POLJOPRIVREDI I RURALNOM RAZVOJU**

**NA PODRUČJU GRADA NOVSKA**

**za razdoblje 2016.-2022. godine**

Članak 1.

Produljuje se važenje Programa potpora poljoprivredi i ruralnom razvoju na području Grada Novske za razdoblje 2016.-2022. godine do 31.12.2023. godine (Službeni vjesnik, broj 9/16, 15/18, 74/20, 73/21- dalje u tekstu: Program) , radi čega se mijenja naslov Programa koji sada glasi:

„Program potpora poljoprivredi i ruralnom razvoju na području Grada Novske za razdoblje 2016.-2023. godine.“

Članak 2.

U čl. 2. st. 1. Programa mijenja se tekst „ 2022.“ u tekst „2023.“

Članak 3.

U čl.2. st. 2. Programa iza teksta “2022. „ dodaje se tekst „ i 2023.“

Članak 4.

U čl.3. st. 1. Programa mijenja se tekst „ 2020.“ u tekst „2023.“

Članak 5.

U čl.3. st.1. točke 1. Programa mijenja se i glasi: „•Poljoprivredna gospodarstva koja obuhvaćaju subjekte u poljoprivrednoj proizvodnji: obiteljska poljoprivredna gospodarstva, samoopskrbno poljoprivredno gospodarstvo, obrt, trgovačko društvo, udruge i zadruge registrirane za obavljanje poljoprivredne djelatnosti.“

Članak 6.

Čl.5. Programa mijenja se i glasi: „Korisnici potpora mogu biti:

- obiteljska poljoprivredna gospodarstva, samoopskrbno poljoprivredno gospodarstvo, obrt, trgovačko društvo, udruge i zadruge registrirane za obavljanje poljoprivredne djelatnosti (u daljnjem tekstu: korisnici potpora).

Članak 7.

U čl. 7. st.1. Programa mijenja se tekst “ 2020.“ u tekst „2023.“

Članak 8.

Čl.9., st. 4., u dijelu ''Planirana sredstva'' mijenja se tekst i sada glasi:

'' Sredstva su osigurana u Proračunu Grada Novske za 2023. godinu iz prihoda od raspolaganja poljoprivrednim zemljištem u vlasništvu države

Program 1031 – GOSPODARSTVO

Tekući projekt T100004 – POLJOPRIVREDA

Na poziciji R0000495– Subvencije u poljoprivredi u iznosu 400.000,00 kn.''

Članak 9.

Čl. 10. Programa u dijelu ''Korisnici'', mijenja se tekst i sada glasi: „Korisnici sredstava potpore su poljoprivredna gospodarstva upisana u Upisnik poljoprivrednih gospodarstava, koja imaju sjedište, odnosno prebivalište na području Grada Novske (u daljnjem tekstu: Korisnici).

Poljoprivredna gospodarstva obuhvaćaju slijedeće subjekte u poljoprivrednoj proizvodnji: poljoprivredna obiteljska poljoprivredna gospodarstva, samoopskrbno poljoprivredno gospodarstvo, obrt, trgovačko društvo, udruge i zadruge registrirane za obavljanje poljoprivredne djelatnosti."

Članak 10.

U čl. 13. u dijelu „Korisnici“ briše se tekst “ i čija se proizvodnja odvija na području Grada Novske“.

Članak 11.

U čl.13. u dijelu „Korisnici“ mijenja se tekst i glasi: „Korisnici sredstava potpore su poljoprivredna gospodarstva upisana u Upisnik poljoprivrednih gospodarstava, koja imaju sjedište, odnosno prebivalište na području Grada Novske (u daljnjem tekstu: Korisnici).

Poljoprivredna gospodarstva obuhvaćaju slijedeće subjekte u poljoprivrednoj proizvodnji: obiteljska poljoprivredna gospodarstva, samoopskrbno poljoprivredno gospodarstvo, obrt, trgovačko društvo, udruge i zadruge registrirane za obavljanje poljoprivredne djelatnosti.

Korisnik potpore je nositelj poljoprivrednog gospodarstva (nositelj prava i obveza), a u svojstvu odgovorne osobe predstavlja i upravlja poljoprivrednim gospodarstvom.“

Članak 12.

U čl. 14. unutar tablice u Podmjeri 4.1.4. Sufinanciranje uzorkovanja tla poljoprivrednog zemljišta u dijelu „Prihvatljivi prijavitelj“ briše se tekst “ i čija se proizvodnja obavlja na području Grada Novske“.

Članak 13.

U čl.15. st.3. briše se tekst “ i u proizvodne resurse gospodarstva“.

Članak 14.

U čl.15. u dijelu „Prihvatljivi korisnik“ podmjere 4.2.3.1. Potpora za kupnju prihrane za pčele

nakon teksta „Uvjet za dodjelu potpore korisniku je da je broj košnica upisan u Hrvatski pčelarski savez” dodaje se tekst “( pčelinje zajednice moraju biti upisane na nositelja poljoprivrednog gospodarstva ili navedene u proizvodnim resursima poljoprivrednog gospodarstva)”

Članak 15.

U čl. 18. u dijelu „Prihvatljivi korisnik“ briše se tekst „ -i proizvodnja se odvija na području Grada Novske“.

Članak 16.

U čl. 28. st.1. Programa mijenja se tekst “ 2020.“ u tekst „2023.“.

Članak 17.

Ove Izmjene i dopune Programa objavljuju se u „Službenom vjesniku“ Grada Novske, a stupaju na snagu osmog dana nakon dana objave.

KLASA:

URBROJ:

Novska, \_\_\_\_\_\_\_\_\_ 2023.

**SISAČKO – MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

PREDSJEDNIK

Ivica Vulić